ഷാര്ജയില് അഷ്റഫ് അലിയുടെ മകെന്റ വിവാഹ വേദിയില് ഒരുമിച്ച് മമ്മൂട്ടിയും മോഹന്ലാലും ഷാര്ജ: വ്യവസായി എം.എ. യൂസുഫലിയുടെ സഹോദരന് എം.എ. അഷ്റഫ് അലിയുടെ മകെന്റ വിവാഹ വേദിയില് താരപ്പകിട്ടോടെ മമ്മൂട്ടിയും മോഹന്ലാലും.ഷാര്ജയില് വച്ച് നടന്ന ചടങ്ങിന്റെ ചിത്രങ്ങള് സോഷ്യല് മീഡിയയില് വൈറലായി മാറിയിട്ടുണ്ട്. യുഎഇ ഗോള്ഡന് വിസ സ്വീകരിക്കുന്നതിന് ഇരുവും ദുബായിയിലേക്ക് കഴിഞ്ഞ ദിവസം പോയിരുന്നു. എന്തായാലും ഇരുവരും ഒരുമിച്ചുള്ള ചിത്രങ്ങള് ആഘോഷമാക്കുകയാണ് ആരാധകര്. ചിത്രത്തില് സിമ്ബിള് ലുക്കിലെത്തിയ മമ്മൂട്ടിയെയാണ് കാണാന് സാധിക്കുന്നത്. എന്നാല് മോഹന്ലാല് സ്റ്റൈലിഷായാണ് ചടങ്ങിലെത്തിയത്. എം.എ. യൂസുഫലിയും അഷ്റഫലിയും ചേര്ന്ന് ഇരുവരെയും സ്വീകരിച്ചു. അഷ്റഫ് അലിയുടെയും സീനയുടെയും മകന് ഫഹാസും ടി.എസ്. യഹ്യയുടെയും സാഹിറയുടെയും മകള് സിയയും തമ്മിലുള്ള വിവാഹമാണ് നടന്നത്. കോവിഡ് നിയന്ത്രണങ്ങളുള്ളതിനാല് ക്ഷണിക്കപ്പെട്ട നിശ്ചിത എണ്ണം അതിഥികള് മാത്രമാണ് പങ്കെടുത്തത്.